**LĒMUMS**

LIEPĀJĀ

|  |  |
| --- | --- |
| 2021.gada 22.aprīlī | Nr.162/5  (prot. Nr.5, 34.§) |

Par zemesgabala Laboratorijas ielā 7/11,

blakus nekustamajam īpašumam

Pulkveža Brieža ielā 28, daļas nomas

līguma termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.1.apakšpunktu un 53.punktu, izskatot [..] 2021.gada 1.marta iesniegumu, zemes nomas līgumu, kas 2016.gada 5.aprīlī noslēgts starp Liepājas pilsētas pašvaldību un [..], Liepājas pilsētas pašvaldības Nekustamo īpašumu jautājumu konsultatīvās komisijas 2021.gada 10.marta priekšlikumu (sēdes protokols Nr.3) un Liepājas pilsētas domes pastāvīgās Pilsētas attīstības komitejas 2021.gada 15.aprīļa lēmumu (sēdes protokols Nr.4), LIEPĀJAS PILSĒTAS DOME

N O L E M J :

1. Pagarināt 2016.gada 5.aprīlī ar [..] noslēgto nomas līgumu par zemesgabala Liepājā, Laboratorijas ielā 7/11 (kadastra Nr.1700 004 0016), blakus nekustamajam īpašumam Pulkveža Brieža ielā 28, daļas 1153 kv.m platībā nomu nekustamā īpašuma Pulkveža Brieža ielā 28 apsaimniekošanai un uzturēšanai uz 5 (pieciem) gadiem, ieskaitot nomas līguma termiņā faktiskās nomas attiecības par laiku no 2021.gada 5.aprīļa līdz vienošanās par līguma termiņa pagarināšanu spēkā stāšanās dienai.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2016.gada 5.aprīlī noslēgtajā zemes nomas līgumā grozījumu, izsakot līguma 2.sadaļu "LĪGUMA TERMIŅŠ" šādā redakcijā:

"Līgums stājas spēkā ar abpusējas parakstīšanas dienu un ir spēkā līdz 2026.gada 4.aprīlim.".

3. Gadījumā, ja [..] vainas dēļ līgums par grozījumu 2016.gada 5.aprīlī noslēgtajā zemes nomas līgumā netiek noslēgts viena mēneša laikā no šī lēmuma pieņemšanas dienas, lēmums zaudē spēku un zemesgabala daļa atbrīvojama.

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumu, kā arī bez atsevišķa Liepājas pilsētas domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Nekustamā īpašuma pārvaldei, nomniekam | |